«Ադրբեջանը պատրաստ է առարկայական բանակցությունների: Հույս ունենք, որ Մոսկվայում հանդիպումը կդառնա Սանկտ Պետերբուրգում նախագահների մակարդակով անցկացված կառուցողական բանակցությունների շարունակությունը: Եկել է խոսքից գործի անցնելու ժամանակը: Ադրբեջանը պատրաստ է առարկայական բանակցություններին, ինչի մասին մենք բազմիցս հայտարարել ենք»,- ասել է Մամեդյարովը եւ ավելացրել, որ հակամարտության կարգավորման հարցում առաջընթացի ձեռքբերման համար Սանկտ Պետերբուրգի հանդիպմանը քննարկված քայլերն ու ծրագիրը, որը պետք է իրականացվի, հայտնի են բոլորին: Մամեդյարովը ճիշտ է. ծրագիրը հայտնի է բոլորին` հայ-ադրբեջանական շփման գծում պետք է զինադադարի խախտման հետաքննության մեխանիզմներ ներդրվեն, եւ պետք է ավելացվեն Կասպրչիկի խմբի դիտորդները, որոնք կտեղակայվեն առաջնագծում կամ առաջնագծին մոտ: